
REFERAT DE  APROBARE A PROIECTULUI DE HOTĂRÂRE
privind trecerea din domeniul public al Municipiului Timișoara în domeniul privat al Municipiului Timișoara a terenului situat în str. Alexandru Odobescu nr. 17, înscris în C.F. nr. 406874 Timișoara, CF vechi nr. 5210 Timișoara, cu nr. top. 12255, în suprafață de 397 mp

	Terenul aferent clădirii situat în str. Alexandru Odobescu nr. 17, înscris în C.F. nr. 406874 Timișoara, CF vechi nr. 5210 Timișoara, cu nr. top. 12255, în suprafață de 397 mp, a fost inclus în inventarul domeniului public al Municipiului Timișoara aprobat prin HCL 474/2006, atestat prin H.G.849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, poz. 4236  din Anexa nr.2  publicată în H.G.849 /2009,  având număr de inventar 100534.001 și valoarea  176665 lei. 
 	Apartamentele situate pe terenul, mai sus menționat, au fost cumpărate, în baza Legii 112/1995, respectiv apartamentul nr. 1 a fost dobândit în baza Contractului de vânzare-cumpărare nr. 49/03.06.2009, apartamentul nr. 2 a fost dobândit în baza Contractului de vânzare-cumpărare nr. 12914/18.04.1997 și apartamentul nr. 3 a fost dobândit în baza Contractului de vânzare-cumpărare nr. 1503/R/16.06.2004. Terenul aferent casei este împrejmuit și constituie curtea imobilului din str. Alexandru Odobescu nr. 17, pe acest teren având acces doar proprietarii clădirii.
	Chiria pentru terenul aferent clădirii s-a achitat la zi, în funcție de cota-parte deținută, de către proprietarii casei, respectiv Georgiu Teodor și Georgiu Maria deține cota actuală de 24,45%, Georgiu Teodor și Georgiu Maria deține cota actuală de 31,97% și Ifrim Tanta și Irim Mihai deține cota actuală de 20,53%,  în baza Contractelor de închiriere nr.82/20.04.2022, nr. 83/20.04.2022 și nr.171/18.11.2022.
	Conform prevederilor Ordonanței de Urgență nr.57/2019 privind Codul Administrativ, art.361, alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
	Conform Legii 50/1991 republicată, art.13, alin. (1) ”Terenurile aparţinând domeniului privat al statului sau al unităţilor administrativ-teritoriale, destinate construirii, pot fi vândute, concesionate ori închiriate prin licitaţie publică, potrivit legii, în condiţiile respectării prevederilor documentaţiilor de urbanism şi de amenajare a teritoriului, aprobate potrivit legii, în vederea realizării de către titular a construcţiei. (2) Terenurile aparţinând domeniului public al statului sau al unităţilor administrativ-teritoriale se pot concesiona numai în vederea realizării de construcţii sau de obiective de uz şi/sau de interes public, cu respectarea documentaţiilor de urbanism aprobate potrivit legii.”
 	Având în vedere faptul că terenul respectiv nu este de uz sau de interes public, apartamentele situate pe teren fiind cumpărată în baza Legii 112/1995, iar terenul este împrejmuit, constituind curtea imobilului din str. Alexandru Odobescu nr. 17, pe acest teren neavând acces decât proprietarii clădirii, domeniul public fiind definit conform Ordonanței de Urgență nr.57/2019, art.286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”, considerăm necesară și oportună aprobarea trecerii din domeniul public al Municipiului Timișoara în domeniul privat al Municipiului Timișoara a terenului situat în  str. Alexandru Odobescu nr. 17, cu nr. top. 12255 și modificarea anexei la HCL 474/2006 prin radierea poziției poz. 4236  din Anexa nr.2  publicată în H.G.849 /2009.

RAPORT DE SPECIALITATE
privind trecerea din domeniul public al Municipiului Timișoara în domeniul privat al Municipiului Timișoara a terenului situat în str. Alexandru Odobescu nr. 17, înscris în C.F. nr. 406874 Timișoara, CF vechi nr. 5210 Timișoara, cu nr. top. 12255, în suprafață de 397 mp

              Având în vedere Referatul de aprobare a proiectului de hotărâre nr. SC2023-2171/27.01.2023  a Primarului Municipiului Timișoara și Proiectul de hotărâre privind trecerea din domeniul public al Municipiului Timișoara în domeniul privat al Municipiului Timișoara a terenului din str. Alexandru Odobescu nr. 17, facem următoarele precizări:
	Apartamentele situate pe terenul, mai sus menționat, au fost cumpărate, în baza Legii 112/1995, respectiv apartamentul nr. 1 a fost dobândit în baza Contractului de vânzare-cumpărare nr. 49/03.06.2009, apartamentul nr. 2 a fost dobândit în baza Contractului de vânzare-cumpărare nr. 12914/18.04.1997 și apartamentul nr. 3 a fost dobândit în baza Contractului de vânzare-cumpărare nr. 1503/R/16.06.2004. Terenul aferent casei este împrejmuit și constituie curtea imobilului din str. Alexandru Odobescu nr. 17, pe acest teren având acces doar proprietarii clădirii.
Chiria pentru terenul aferent clădirii s-a achitat la zi, în funcție de cota-parte deținută, de către proprietarii casei, respectiv Georgiu Teodor și Georgiu Maria deține cota actuală de 24,45%, Georgiu Teodor și Georgiu Maria deține cota actuală de 31,97% și Ifrim Tanta și Irim Mihai deține cota actuală de 20,53%,  în baza Contractelor de închiriere nr.82/20.04.2022, nr. 83/20.04.2022 și nr.171/18.11.2022.
	Proprietarii imobilului situat în str. Alexandru Odobescu nr. 17, respectiv Georgiu Teodor și Georgiu Maria, au solicitat prin adresa nr. CT2022-000093/ 11.01.2022, completată prin adresa nr. CT2022-006007/09.09.2022, trecerea terenului aferent locuinței din domeniul public în domeniul privat al Municipiului Timișoara, terenul respectiv nefiind de uz sau interes public.
	În evidențele Serviciului Juridic nu figurează litigii cu privire la terenul respectiv, conform adresei nr. CT2022-6007/27.12.2022.
Nu figurează cereri de revendicare, efectuate prin notificare, conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 - şi nu figurează nici cereri privind redobândirea dreptului de proprietate depus în baza O.U.G. nr.94/2000, republicată, modificată şi completată prin O.U.G. nr. 209/2005 - privind retrocedarea unor imobile care au aparţinut cultelor religioase din România, pentru  terenul din str. Alexandru Odobescu nr. 17.
Conform adresei Compartimentului Administrare Fond Funciar nr. CT2022-006007/27.12.2022, cota de 24,45% de teren a fost solicitată în baza Legii nr. 87/2020, de către Georgiu Teodor și Georgiu Maria. Cererile au fost respinse în cadrul ședinței Comisiei municipale din data de 29.09.2021, deoarece terenurile solicitate se află în domeniul public al Municipiului Timișoara. Drept urmare, solicitanții au formulat contestații împotriva măsurilor stabilite de către Comisia municipală de fond funciar, contestații ce s-au înaintat, în vederea soluționării la Instituția Prefectului-Județul Timiș, Comisiei județene pentru stabilirea dreptului de proprietate privată asupra terenului. Respectivele contestații nu au fost soluționate până în prezent.
	Conform prevederilor Ordonanței de Urgență nr.57/2019 privind codul Administrativ, art.361, alin.(2) ” Trecerea unui bun din domeniul public al unei unităţi administrativ-teritoriale în domeniul 


privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
	Conform Ordonanței de Urgență nr.57/2019, art.286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.
           Având în vedere Hotarârea nr. 2393/13.12.2018 a Curții de Apel Timiș, definitivă, prin care s-a dispus anularea parțială a Deciziei nr. 30/01.08.2016 emisă de Camera de Conturi a Jud. Timiș, în ceea ce privește obligațiile instituite în cadrul măsurii de la pct.1.3 din partea dispozitivă, corespunzătoare abaterii descrise la pct.3 din partea constatativă, de “readucere la starea inițială a terenurilor ce fac obiectul Legii nr.112/1995 adică proprietatea privată a Statului Român - ce au fost mutate în patrimoniul public/privat al municipiului fără un drept real al municipalității, diminuând nejustificat patrimoniul Statului Român pe acest segment de proprietăți cu impact negativ asupra fondului extrabugetar destinat plății despăgubirilor și de interzicere a inițierii acțiunilor prin care se solicită emiterea de hotărâri de către legislativul municipalității având ca obiect această practică”.
          Având în vedere Decizia nr. 3 din 30 ianuarie 2017 a Înaltei Curți de Casație și Justiție referitoare la interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare care a decis “În interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare, coroborate cu art. 37 din Normele metodologice privind aplicarea Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, stabilite prin Hotărârea Guvernului nr. 20/1996, republicate, stabileşte că proprietarul construcţiei are dreptul să dobândească proprietatea şi asupra terenului aferent acesteia şi să solicite, în caz de refuz, pe calea acţiunii în justiţie, obligarea la perfectarea contractului de vânzare-cumpărare. Obligatorie, potrivit dispoziţiilor art. 521 alin. (3) din Codul de procedură civilă.”
	 Luând în considerare faptul că terenul respectiv nu este de uz sau de interes public, clădirea situată pe teren fiind cumpărată în baza Legii 112/1995, iar  terenul este împrejmuit, constituind curtea imobilului, pe acest teren neavând acces decât proprietarii clădirii, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul public al Municipiului Timișoara în domeniul privat al Municipiului Timișoara a terenului situat în  str. Alexandru Odobescu nr. 17, înscris în C.F. nr. 406874 Timișoara, CF vechi nr. 5210 Timișoara, cu nr. top. 12255, în suprafață de 397 mp, precum și modificarea anexei la HCL 474/2006 prin radierea poziției 4236 corespunzătoare poz. 4236 din HG 849/2009.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

